google/wiki40b huggingface dataset:
१९५६ का पाकिस्तानी संविधान

पृष्ठभूमि

1950 में भारत में संविधान के परवर्तन के बाद, पाकिस्तान के सांसदों ने अपने संविधान को गठित करने के प्रयास तेज़ कर दिए। प्रधानमंत्री मोहम्मद अली और उनकी सरकार के अधिकारियों ने देश में विपक्षी दलों के सहयोग के साथ पाकिस्तान के लिए एक संविधान तैयार करने के लिए काम किया। 
अंत में, इस संयुक्त कार्य के कारण, संविधान के पहले समूच्चय को लागू किया गया। यह घटना 23 मार्च 1956 को हुई थी,इस दिन को आज भी पाकिस्तान के संविधान के प्रवर्तन के उपलक्ष्य में गणतंत्रता दिवस(या पाकिस्तान दिवस) मनाता है। इस संविधान ने पाकिस्तान को "एकसदनीय विधायिका" के साथ सरकार की संसदीय प्रणाली प्रदान की। साथ ही, इसने आधिकारिक तौर पर पाकिस्तान को एक इस्लामी गणराज्य घोषित भी किया(इसी के साथ पाकिस्तान विश्व की पहली इस्लामी गणराज्य बन गई)। इसके अलावा, इसमें, समता के सिद्धांत को भी पहली बार पेश किया गया था।

समाप्ति

संविधान द्वारा, इस्कंदर मिर्जा ने अध्यक्ष पद ग्रहण किया, लेकिन राष्ट्रीय मामलों में उनकी लगातार असंवैधानिक भागीदारी के कारण, चार निर्वाचित प्रधानमंत्रियों को मात्र दो सालों में ही बर्खास्त कर दिया गया। जनता के दबाव के तहत, राष्ट्रपति इस्कंदर मिर्जा ने 1958 में तख्तापलट को वैध ठहराया; और इस प्रकार यह संविधान लगभग निलंबित हो गया। शीघ्र ही बाद में जनरल अयूब खान ने इस्कंदर मिर्जा अपदस्थ और खुद को राष्ट्रपति घोषित कर दिया। और इसलिए इस यह संविधान केवल 3 साल के लिए ही चल पाया।
अबाधित विद्युत आपूर्ति

कार्य

यूपीएस न सिर्फ कंप्यूटर को वोल्टेज कम-ज्यादा होने की स्थिति में हानि से बचाता है, बल्कि विद्युत आपूर्ति चले जाने की स्थिति में कुछ समय बाद तक कंप्यूटर को विद्युत प्रदान करता है, जिससे उपयोक्ता अपना किया हुआ काम सहेज लेते हैं और कंप्यूटर को सही तरीके से शट डाउन कर पाते हैं। यदि कंप्यूटर की विद्युत आपूर्ति एकदम से चली जाए या अस्थिर हो जाये तो इससे हार्ड ड्राइव और रैम खराब होने की संभावना रहती है तथा मदरबोर्ड भी खतरे में पड़ सकता है। यूपीएस में वोल्टता नियंत्रण भी अवश्य होना चाहिये, जिससे यूपीएस इस खतरे से कम्प्यूटर को बचा पाये। ये ध्यान रखना चाहिये कि यूपीएस को बाहरी उपकरणों से ओवरलोड न करें जैसे अनावश्यक प्रिंटर, स्कैनर और फैक्स मशीन आदि लगाना। कभी भी प्रिंटर को बैटरी बैक अप सिस्टम में प्लग न करें।

ऑफलाइन या ऑनलाइन

इसी प्रकार यूपीएस या तो ऑफलाइन  प्रकार का हो सकता है या लाइन-इन्टरैक्टिव प्रकार का हो सकता है। ऑफलाइन यूपीएस सारा लोड बैटरी पर डाल देता है। स्विचओवर करने का रिस्पांस टाइम, जिसे स्विचिंग टाइम भी कहते हैं, २ से १० मिनट होता है। ज्यादातर स्विचिंग-मोड पॉवर सप्लाई (एसएमपीएस) का होल्ड अप टाइम १६ मिनट से कम होता है, जो यूपीएस के स्विचिंग टाइम से अधिक होता है जिस कारण कंप्यूटर शट डाउन की समस्या नहीं होगी। वर्तमान में मिलने वाले अधिकतर यूपीएस लाइन इंटरेक्टिव यूपीएस होते हैं। ये एक सीमा तक इनपुट एसी (ऑल्टरनेटिव) पॉवर को नियंत्रित करते हैं और बैटरी एसी पॉवर से चार्ज हो जाती है। इतना ही नहीं, इस तरह के यूपीएस छोटे आकार के होते हैं और अधिकतर उत्पादकों के पास उपलब्ध होते हैं। 
ऑनलाइन यूपीएस यूपीएस तुलनात्मक रूप से महंगे होते हैं। इस डिजाइन में बैटरी इन्वर्टर के द्वारा चार्ज होती है। चूंकि एसी लाइन से सीधा जुड़ाव नहीं होता, इससे लाइन में कोई गड़बड़ी होने का असर यूपीएस पर नहीं पड़ता। यदि घर में कंप्यूटर प्रयोग करते हैं तो इसके लिए तुलनात्मक रूप से सस्ते स्टैंडबाई पॉवर सिस्टम का प्रयोग करना चाहिये।

स्थैतिक या घूर्णन

यूपीएस कई तरह के होते हैं। एक वर्गीकरण के अनुसार ये स्थैतिक (स्टैटिक) हो सकते हैं या घूर्णी (रोटरी)। जिन यूपीएस में कोई घूमने वाली मशीन प्रयोग नहीं की जाती बल्कि केवल स्थावर अर्धचालक युक्तियाँ प्रयोग की जातीं हैं उसे स्थैतिक यूपीएस कहते हैं। इसके विपरीत जिनमें रोटरी मशीनों (जैसे डीसी मोटर, सिन्क्रोनस मोटर आदि) का उपयोग होता है उन्हें रोटरी यूपीएस कहते हैं।
थे

क्षमता

यूपीएस की शक्ति क्षमता (पॉवर रेटिंग) अधिक होनी चाहिये। अधिक यूपीएस इस तरह डिजाइन किए जाते हैं कि विद्युत जाने के १० मिनट बाद तक उनसे जुड़े उपकरण काम कर सकते हैं। इसके लिए वी.ए. (वोल्ट एंपीयर) रेटिंग ध्यान रखनी होती है। एंपीयर रेटिंग कंप्यूटर/उपकरण पर लिखी होती है, जिसे वोल्टेज (२२० वोल्ट) से गुणा कर सकते हैं। ऐसा यूपीएस लेना चाहिये, जिसकी वी.ए. रेटिंग २० से २५ प्रतिशत ज्यादा हो। अधिकतर पीसी के लिए ६०० वोल्ट-एंपीयर की दर का यूपीएस काफी रहता है। ज्यादातर यूपीएस बैकअप टाइम के आधार पर लिया जाता है जिससे उसकी पूरी क्षमता का ज्ञान नहीं हो पाता है। बैटरी बैकअप पूरी तरह से इस बात पर निर्भर करता है कि जुड़ने वाला उपकरण कितनी ऊर्जा ले रहा है। उपकरण जितना शक्तिशाली होगा, ऊर्जा की खपत उतनी ज्यादा करेगा।
ऊर्जा (वैशेशिक दर्शन के अनुसार)

तेज के स्रोत (sources of energy)

भाष्यकार प्रशस्तपाद ने तेज 4 के व्याख्यान प्रसंग में 'तेज' के चार प्रकार प्रतिपादित किये हैं। ये चार प्रकार उस तेज के ही स्वरूपान्तर हैं। वे इस प्रकार हैं- (१) भौम (२) दिव्य (३) उदर्य (४) आकरज
वैशेषिक दर्शन 'भौम' (terrestrial) और 'दिव्य' (celestial) को इसके स्रोत के रूप में निरुपित करता है। काष्ठादि ईधन से उत्पन्न और ऊर्ध्व ज्वलन स्वभाव (लपट के साथ जलने वाला) वाले 'तेज' को भौम कहते हैं और सूर्य, विद्युत आदि से प्राप्त 'तेज' को दिव्य कहते हैं। अन्य दो 'उदर्य' (abdominal) और 'आकरज' आधिभौतिक एवं पराभौतिक राशियों से सम्बन्धित हैं। तेज के बिना शरीर क्रिया कदापि संभव नहीं हो सकती, भोजनादि पाचनक्रिया का कारण रूप 'तेज' उदर्य कहा जाता है तथा सुवर्ण (gold) प्लेटिनम (platinum) धातुएँ 'आकरज' तेज कहलाती हैं।

भौतिकी में ऊर्जा

किसी वस्तु या तंत्र में निहित कार्य करने की क्षमता को उर्जा कहते हैं। भौतिक विज्ञान में ऊर्जा की व्याख्या ऊष्मा क्रमश: तापमान (temperature) और रंग (colour) हैं। लोहे की शलाका (छड़) की चुम्बक की ओर गति (motion) का अदृष्ट कारण, विद्युत (electricity) का प्रभाव आदि भी ऊर्जा के अलग-अलग रूप हैं।
उर्जा का विस्तृत अध्ययन ही आधुनिक भौतिक विज्ञान के विकास का प्रमुख कारण है। ऊष्मा, प्रकाश, स्थिति, स्थापकता और चुम्बकत्व (magnetism) के विश्लेषणात्मक विवरण को पृथक् कर उनके अध्ययन का प्रबन्ध करना संभव है।
यदि भौतिक विज्ञान और वैशेषिक दर्शन के साथ-साथ अंशुबोधिनी के आधार पर 'शब्द' (तरंग वृत्ति: wave aspect) का क्रमबद्ध अध्ययन किया जाय तो यह निश्चित ही अणुविखण्डन प्रक्रिया (disintegration of the atom) को समझने में अत्यन्त सहायक हो सकता है। पुरातन भारतीय साहित्य में शब्द के अन्य दो प्रकार और भी वर्णित हैं- (१) आहतनाद (द्रव्य माध्यम में तरंग) और (२) अनाहतनाद (पदार्थ की तरंग वृत्ति)।
तुलनात्मक अध्ययन का अभिप्राय वैशेषिक सम्मत भौतिक राशियों और आधुनिक भौतिक विज्ञान की राशियों के मध्य साम्य भी प्रदर्शित करना है। अत: शेष चार पदार्थों (सामान्य, विशेष, समवाय और अभाव) का विश्लेषण अवशिष्ट है उनका विवेचन अग्रिम परिच्छेद में किया जायेगा।
भारतीय नाभिकीय विद्युत निगम लिमिटेड

प्रमुख कार्यकलाप

भाविनि आजकल चेन्नै से 70 कि॰मी॰ की दूरी पर स्थित कल्पाक्कम मे रू.3492 करोड की लागत से 500 मेगवाट द्रुत प्रजनन रिएक्टर के निर्माण लगा हुआ है। यह द्रुत प्रजनन रिएक्टर भाविनि द्रुत प्रजनन रिएक्टरों का अग्रदूत होगा एवं इससे अपेक्षा है कि देश को ऊर्जा सुरक्षा प्रदान करेगा। इस रिएक्टर का निर्माण कल्पाक्कम मे ही स्थित इंदिरा गांधी परमाणु अनुसंधान केन्द्र द्वारा विकसित अभिकल्पना एवं तकनीकी के आधार पर किया जा रहा है। कंपनी की वैबसाईट के अनुसार, जनवरी २०१४ के अंत तक, परियोजना की प्रगति 96.5% हो चुकी है तथा यह अपने अंतिम चरण पर पहुँच गया है। टरबाइन उपकरणों के स्थापना का कार्य का चरण पूरा होने को है। जेनेरेटर, रोटर, सजीव भाप पुन: तापक, भाप जल पृथक, निम्न एवं अपर ड्रम, उच्च एवं निम्न दाब टरबाइन मॉडयूल्स इत्यादि को स्थापित कर दिया गया। संघनित्र टयूब के भेदन एवं विस्तारण के कार्य को पूर्ण किया जा चुका है।
वैष्णवदास रसजानि

वैष्णवदास रसजानि नाभा जी कृत भक्तमाल की टीका 'भक्तिरसबोधिनी' के कर्ता प्रियादास जी के पौत्र थे, जिन्होंने इन्हें 'रसजानि' की उपाधि दी। इनके गुरु श्रीहरिजीवन जी थे। इन्होंने श्रीमद्भागवत के बारहों स्कंधों का पद्यानुवाद किया है। भागवतमाहात्म्य के अनुवाद में रचनाकाल सं. १८०२ दिया है। जयदेव के गीतगोविंद का पद्यानुवाद सं. १८१४ में पूर्ण हुआ। इनका समय संवत् १७७० से सं. १८३० के लगभग है।
छतरपुर विधानसभा निर्वाचन क्षेत्र

See Also

छतरपुर
बारकूट

बारकूट (या छड़कूट, या बारकोड / barcode) किसी आंकड़े या सूचना को मशीन से पढ़े जाने योग्य रूप में निरुपित करने का एक प्रभावी तरीका है। अपने मूल रूप में बारकूट के लिये समान्तर रेखाओं एवं उनके बीच के अन्तराल का उपयोग किया जाता था। इस विधि को एकबिमिय (1 dimensional barcodes) बारकूट कह सकते हैं। बारकूटों को प्रकाशीय पाठकों (optical scanners) की सहायता सपढ़ा जा सकता है जिन्हें बारकूट पाठक (barcode readers) कहते हैं।
बारकूट अब अन्य पैटर्नों में भी बनाये जाते हैं जिनमें वर्गों, बिन्दुओं, षटभुजों आदि का एक छबि के अन्दर प्रयोग किया जाता है। इसे द्विबिमीय बारकूट (2 dimensional barcodes) कह सकते हैं।

लक्ष्य पृष्ठ नाम

]]
कुंतल (प्रपात)

कुंतल (प्रपात) भारत के आंध्र प्रदेश प्रदेश मे स्थित एक जलप्रपात है। इस जल प्रपात की ऊँचाई 45 फुट है। यह जल प्रपात कांडा नदी पर स्थित है।
जसवंत सिंह राजपूत

जसवंत सिंह राजपूत भारत के पूर्व हॉकी खिलाड़ी थे। जसवंत 1948 के लंदन ओलिंपिक और 1952 के हेलसिंकी ओलंपिक में स्वर्ण पदक जीतने वाली भारतीय टीम के सदस्य रहे हैं। 28 जनवरी 2015 को लंबी बीमारी के बाद, 88 वर्ष की उम्र में उनका निधन हो गया।
मूलचन्द

मूलचन्द हिन्दी तथा पंजाबी फ़िल्मों के एक चरित्र अभीनेता थे जिन्होंने १९५१ से लेकर १९८० के दशक के अंत तक अपनी मृत्यु तक लगभग २५० से भी ज़्यादा फ़िल्मों में काम किया था। जिन फिल्मों में मूलचन्द ने काम किया था वह दारा सिंह की पहलवानों वाली फिल्मों से लेकर् गुरु दत्त की समानांतर सिनेमा तक थीं। वह अपने बड़े पेट के लिए जाने जाते थे।

मूलचंद का पहला ज्ञात फ़िल्मों में अभिनय १९५१ का है। उसी वर्ष वह एक अन्य फ़िल्म में दिखाई दिये। इन दोनों फिल्मों के निर्देशक गुरु दत्त और राज कपूर ने आगे चलकर भी उन्हें काम दिया और मूलचंद ने गुरु दत्त की ५ और राज कपूर की ७ और फिल्मों में काम किया। इसके अलावा उन्होंने देव आनंद, बी.आर. चोपड़ा, दारा सिंह और आई॰ एस॰ जौहर जैसे निर्माताओं की फ़िल्मों में भी काम किया।
स्नो (पामुक उपन्यास)

स्नो (तुर्कीयाई : Kar) तुर्की उपन्यासकार ओरहान पामुक द्वारा रचित उपन्यास है। इसकी रचना उन्होंने वर्ष २००२ में की और इसका हिन्दी अनुवाद वर्ष २०१२ में प्रकाशित हुआ। इसका हिन्दी संस्करण पेंगुइन बुक्स इण्डिया ने प्रकाशित किया।
नागराज मंजुले

प्रारंभिक जीवन और पृष्ठभूमि

मंजूले महाराष्ट्र के सोलापुर जिले के जेऊर गांव में बड़े हुए। उन्होंने १९९७ में विवाह किया गया था, जब वह केवल १८-१९ साल के थे और बारहवीं में पढ़ रहे थे। १५ साल की शादीशुदा जीवन के बाद २०१२ में तलाक का मामला दायर किया गया था, और २०१४ में वे तलाकशुदा हो गये।
उन्होंने पुणे विश्वविद्यालय से मराठी साहित्य में अपना एम.ए. अर्जित किया, इसके बाद मास्टर ऑफ नूर आर्ट्स, साइंस एंड कॉमर्स कॉलेज, अहमदनगर से संचार अध्ययन में मास्टर किया।
मारवाड़ी ग्रुप

मारवाङी राजस्थान मे बोली जाने वाली एक क्षेत्रीय भाषा है।
दशाश्वमेघ घाट

यह एक काशी का सुप्रसिद्ध घाट है |हिंदू लोग इसे परम पवित्र मानते हैं | यहीं ब्रह्मा ने दशाश्वमेघ यज्ञों का अनुष्ठान किया था | कहा जाता है की काशी के सुप्रसिद्ध देवदास ने इस स्थान से देवतायों को खदेड़ दिया | तब महादेव ओर पार्वती दोनों ने मंदराचल का आश्रय लिया | देवदास को पराजय करने के लिए उन्होंने ब्रह्मा को बुलाया ओर आपस में परामर्श किया ओर उपाय सोचा | यह विचार कर की देवकार्य की त्रुटी होने से देवदास को अपराधी होना पड़ेगा, ब्रह्मा हंस पर चढकर काशीधाम पहुंचे ओर इस घाट पर आसन लगा देवदास से दश अश्वमेघ यज्ञों की सामग्री माँगने लगे | देवदास ने सब सामग्री भेज दी | तब उसकी कोई त्रुटी न देख ब्रह्मा ने इस घाट में उन यज्ञों को पूर्ण किया | तब से इस घाट को असाधारण पवित्रता प्राप्त हुई |
यह उपाय करने पर भी ब्रह्मा देवदास को परास्त करने में विफल मनोरथ हुए ओर बहुत लजाए, इसी लिए महादेव के पास नहीं लौटे किन्तु प्रसन्न चित्त हो काशी में रहने लगे |
इस घाट के ऊपर दशाश्वमेघ तथा ब्रह्मेश्वर का मंदिर है |
कारण तथा कार्य (अद्वैत वेदान्त)

वेदान्त दर्शन में कारण और कार्य एक महत्वपूर्ण विषय है।
उत्प्लावन बल

किसी तरल (द्रव या गैस) में आंशिक या पूर्ण रूप से डूबी किसी वस्तु पर उपर की ओर लगने वाला बल उत्प्लावन बल कहलाता है।
उत्प्लावन बल नावों, जलयानों, गुब्बारों आदि के कार्य के लिये जिम्मेदार है।
२४६० ईसा पूर्व

२४६० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४६० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऑर्डर ऑफ़ ब्रिटिश एम्पायर

ऑर्डर ऑफ़ ब्रिटिश एम्पायर ब्रिटिश साम्राज्य का सर्वोच्च सम्मान हुआ करता था। इसकी स्थापना किंग जार्ज पंचम ने की थी। अब राष्ट्रकुल देशों में ये एक प्रतिष्ठित सम्मान है। यह एक प्रकार का ऑर्डर ऑफ़ चिवैलरी है।
२४६४ ईसा पूर्व

२४६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामदेव (कुरु वंश)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
शारदा मुखर्जी

प्रारंभिक जीवन

श्रीमती मुखर्जी का जन्म 24 फ़रवरी 1919 को मुंबई में हुआ था। वे श्री प्रताप सीताराम पंडित और श्रीमती विजयलक्ष्मी पंडित की भतीजी की पुत्री है। उनकी शिक्षा-दीक्षा पहले कैथेड्रल गर्ल्स हाई स्कूल मुंबई और बाद में एल्फिंस्टन कॉलेज और लॉ कॉलेज मुंबई में हुई। द्वितीय विश्व युद्ध के दौरान भारतीय वायु सेना के प्रमुख बनने वाले पहले भारतीय सुब्रतो मुखर्जी से उनकी शादी हुई, जिनकी दुखद मौत सेवा के दौरान टोक्यो में नवंबर 1960 में हुई।

करियर व उपलब्धियाँ

श्रीमती मुखर्जी ने कई वर्षों तक एक सामाजिक कार्यकर्ता के रूप में कार्य किया। वे भारतीय वायु सेना परोपकार एसोसिएशन की कार्यकारिणी समिति की सदस्या भी रही। तत्कालीन प्रधानमंत्री श्रीमती इन्दिरा गांधी की अध्यक्षता में, दिल्ली में नागरिक केंद्रीय समिति की एक उप समिति के कल्याण संघ की अध्यक्षा रही। वे योजना और प्रशासनिक सुधार आयोग की रक्षा मामलों पर अध्ययन टीमों की सदस्य भी रही हैं। अखिल भारतीय कांग्रेस के टिकट पर 1962 और 1967 में रत्नागिरी निर्वाचन क्षेत्र (महाराष्ट्र) से लोकसभा (संसद) के लिए चुनी गई। एक सांसद के रूप में वे राष्ट्रीय जहाजरानी बोर्ड के महत्वपूर्ण समितियों में शीर्ष पद पर कार्य किया। इसके अलावा उन्होने संसदीय समिति, रक्षा मंत्रालय की समिति के सलाहकार और राष्ट्रीय लघु बचत सलाहकार बोर्ड की अध्यक्ष के रूप में भी कार्य किया। उन्हें 5 मई 1977 को आंध्र प्रदेश की राज्यपाल नियुक्त किया गया था। वे 14 अगस्त 1978 से 8 मई 1983 तक गुजरात की राज्यपाल रही।
कोलाकालुरी इनौच

कोलाकालुरी इनौच को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे आंध्र प्रदेश राज्य से हैं।
कबाब मुगलई

बाह्य सुत्र

मुगलई खाना
फ्लोरा और मारिया

फ्लोरा और मारिया कोर्डोबा में शहीद हुई नौ ईसाई महिलाओं में पहली दो थी, जिन्हें इस्लाम की निंदा के आरोप में एक इस्लामिक न्यायाधीश के सम्मुख प्रस्तुत करने से पहले कैद किया गया था। हालांकि पहले उन्हें "वेश्याओं के रूप में सड़कों पर फेंक दिए जाने" की धमकी दी गयी थी, लेकिन अंततः उनके सर काट दिए गए। उन्हें २४ नवम्बर को याद किया जाता है।

फ्लोरा

फ्लोरा की माँ ईसाई तथा पिता मुसलमान थे। फ्लोरा की बाल्यावस्था में ही उसके पिता की मृत्यु हो गयी थी, और उसकी परवरिश एक ईसाई की तरह ही हुई थी। उसके बड़े भाई ने उसे इस्लाम कबुलवाने की बहुत नाकाम कोशिशें की और फिर अंत में अधिकारियों के आगे समर्पण करवा दिया। फ्लोरा को कैद किया गया और उसे इस्लाम की शिक्षा देने के लिए एक मुस्लिम विद्वान को नियुक्त किया गया, लेकिन वह कैद से ईसाई बस्तियों की ओर भागने में कामयाब रही।

मारिया

मारिया ईसाई पिता और मुस्लिम माँ की संतान थी। उसकी माँ शादी के कुछ समय बाद ईसाई बन गयी थी। स्वधर्म त्याग के आरोप से डर कर पति-पत्नी अपने दोनों बच्चो के साथ अपने शहर एलजी का त्याग कर फ्रोनिंस के गाँव में आकर बस गए। मारिया ने अपनी माँ को बचपन में ही खो दिया, उसके पिता ने उसे कटेकुला के कॉन्वेंट में भेज दिया। कॉन्वेंट के मर्मज्ञ, आर्टेमिया, ने मारिया को बताया कि कैसे वह बीते ३० सालों में मुस्लिम शासकों द्वारा अपने दो पुत्रों की मृत्युदंड की साक्षी बन चुकी थी। इस बात ने लड़की पर गहरा असर छोड़ा. 
मारिया के बड़े भाई, वलाबंसस (Walabonsus), ने भी सेंट फेलिक्स के मठ पर धार्मिक शिक्षा प्राप्त की थी। जब मारिया को कॉन्वेंट और वलाबंसस को मठ भेजा गया था तब वे बिछड़ गए थे। वे वापस तब मिले जब वलाबंसस की नियुक्ति मरीया के कॉन्वेंट में पर्येवेक्षक के रूप में हुई। वलाबंसस को १६ जुलाई ८५१ को मुस्लिम अधिकारियों ने मार डाला। उनकी शहादत के साथ-साथ आर्टेमिया की कहानी ने मारिया को उसके भाई के नक्शेकदम पर चलने को प्रेरित किया।

कारावास और शहादत

फ्लोरा और मारिया की मुलाक़ात सेंट एक्सिसेल के चर्च में हुई. उन्होंने तय किया कि वे मिल कर इस्लामिक अत्याचार के विरुद्ध आवाज उठाएंगे.   उन्होंने इस्लामिक नायाधिश के समक्ष ऐसा किया भी और उन्हें कैद कर लिया गया. 
जेल में, फ्लोरा को पूर्ण माफ़ी की पेशकश की गयी, अगर वह इस्लाम को स्वीकार ले. लेकिन फ्लोरा ने ईसाई बने रहना पसंद किया. उसकी इस पसंद को स्वीकार नहीं किया गया क्योंकि इस्लामिक कानून के अनुसार एक मुस्लिम माता या पिता की संतान को अपने धर्म के रूप में इस्लाम को ही स्वीकारना होता है.   Sabigotho प्रायः फ्लोरा व मारिया से जेल में मिलने जाती, यहाँ तक की उनके साथ एक रात भी बिताई.वह दोनों सिपाहियों को सांत्वना ही नहीं देना चाहती थी, उनकी मरने की इच्छा भी मजबूत कर रही थी .
शरीयत कानून के अनुसार, फ्लोर और मरीया को दो अलग-अलग अपराधों का दोषी पाया गया. मारिया को  स्वधर्म त्याग के लिए और मरीया के लिए निन्दा के आरोप में मार दिया गया। फांसी से पहले  इन युवा महिलाओं को धमकी दी गई कि उन्हें  "वेश्याओं के रूप में सडक पर फेंक दिया जाएगा". यह किसी कुँवारी के लिए एक असहनीय सजा थी. उन्हें 24 जुलाई 851 को  मौत की सजा दी गयी.

विरासत

फ्लोरा व मारिया कोरडोबा की उन नौ ईसाई शहीद महिलाओं में  पहली दो शहीद है, जिन्हें कोरडोबा के  Eulogius में संतों के स्मारक में वर्णित किया गया है। उनके उदाहरण ने अन्य ईसाईयों को शहीद होने के लिए प्रेरणा दी ।
भोज्य पदार्थों का किरणन

भोज्य पदार्थों के ऊपर आयनकारी विकिरण डालने से उसमें उपस्थित सूक्ष्मजीव, जीवाणु, विषाणु एवं कीट आदि नष्ट हो जाते हैं। इस क्रिया को खाद्य पदार्थों का किरणन (Food irradiation) या 'खाद्य पदार्थों का विकिरणन' कहा जाता है। इसके अलावा खाद्य पदार्थों के विकिरणन के फलस्वरूप अवांछित अंकुरण (जैसे आलू एवं प्याज का) रुक जाता है; फलों के पकने की क्रिया धीमी पड़ जाती है (इससे फलों को बिना नष्ट हुए दूर तक भेजा जा सकता है) ; रस उत्पादका में वृद्धि हो जाती है एवं अन्य लाभ होते हैं। ऐसा नहीं है कि विकिरणन के कारण खाद्य पदार्थ रेडियोधर्मी हो जाते हैं किन्तु कुछ स्थितियों में मामूली सा रासायनिक परिवर्तन अवश्य हो सकता है।
द लीज़ेंड ऑफ़ भगत सिंह

संक्षेप

१९०७ में जन्मे भगत सिंह बचपन से ही ब्रिटिश राज के अत्याचारो को देख्ते और् सह्ते आ रहे थे। देश के प्रति आराधना और कर्तव्यपारायण्ता के कारण उन्होने अप्न घर छोड़ दिया और अपने आप को हिन्दुस्तान रिपब्लिक में शामिल कर दिया। वे कई आन्दोलन में भि शामिल हुए। पुलिस के हात हुए लाला लजपत राई के मौत क बद्ल लेने के लिये, भगत ने पुलिस अफसर, जोन सौन्डर्स की हत्या में शामिल था। इस हत्या को अञाम देने के लिये, शिवराम राजगुरु और सुखदेव भी उनके साथ थे। उनको एक सेल में बन्ध किय जाता है और बेरहमी से पिट दिय जाता है। वहाँ उन्हे बहुत अतराचार सहने पदे। पर उन्क हौसला रुके नही। जब ब्रिटिश ने व्यापार विवादों और सार्वजनिक सुरक्षा विधेयक का प्रस्थाव किय, तब उन्होने भारतीय सन्सद में बम विस्फोट का योजन बनाया और उसे निष्पादित् किय। खाली बेन्चो पर् बम् फैन्ककर उन्होने सन्सद में शामिल लोगो की सुरक्षा क ख्याल रख। उसे गिरफ्तार किय गया था। लाहोर जेल में भी उन्होने एक आन्दोलन लॉच किया। भगत और उनके साथी मिलकर जेल में एक भूक हर्ताल शुरु किय ताकी सेनानी कैदियों की स्थिति में सुधार लाए। यह भूक हर्ताल ६३ दिन चले। भारतीय स्वतंत्रता। ब्रिटिश ने सौंडर्स हत्या का मामला फिर से शुरु किया। जिसके कारण भगत सिंह, सुखदेव और शिवराम को मौत की सज़ा सुनाई गई। इतिहास हमे यह बताता है कि, गान्धी जी चाहे तो इस दिग्गजों के मदद कर सकते थे, पर उन्होने ऐसा नहीं किया। पूरे देश में हल्ला मच गया था। सभी लोग इन दिग्गजों के मौथ पर दुखी थे।

चरित्र

भगत सिंह क जन्म् २८ सितम्बर स्न् १९०७ में हुअ था। वे भारतीय स्वातन्त्रता आन्दोलन के सबसे प्रभाव्शाली क्रान्तिकारियो में से एक माना जाता है। वह एक भारतीय सोशलिस्ट था। उन्हे अकसर 'शहीद भगत सिन्ह' के नाम से जाने जाते हैं। एक सिख परिवार में जन्मे भगत सिन्ह, पहले ही ब्रिटिश राज के खिलाफ गतिविधियो में शामिल थे। एक बच्चे के रूप में भगत ने ब्रिटिश शासकों द्वरा अपने साथी भारतीयो के साथ किये जाने वाले अत्याचारो को देखकर बहुत परेशान होते थे। जब भगत एक किशोरि थे, उन्होने युरोपिअन क्रन्तिकारि आन्दोलनो का बहुत आदर करते थे। इसी बात उन्हे अराजकतावादी और मार्क्सवादी विचारधारा की ओर ले गयी। वे कई क्रान्तिकारी संगठनों में शामिल हो गया थे। उन्हे मोहन्दास करम्छमन्द गान्धी काम और क्रिया से बहुत प्रेरना मिली। पर जब गान्धी ने असहय आन्दोलन का अन्त कर दिय तो भगत को बहुत निराशा हुई। इस्लिये उन्होने हिन्दुस्तान रिपब्लिक असोसिएशन में शामिल हो गये। और बहुत् जल्दी से स्न् १९२८ में असोसिएशन क नाम हिन्दुस्तान सोशलिस्ट रिपब्लिकन असोसिएशन (HSRA) में बदल दिये और असोसिअशन् के मुख्य नेताओ में एक बने।

संगीत

गीत: समीर, संगीत: ए आर रहमान

परिणाम

बॉक्स आफ़िस पर शुद्ध कमाई: ६.५७ करोड रूपये
समायोजित राशि: रु २१.६७ करोड रूपये
बाक्स आफिस पर कमाई गई राशि: रु ९.३० करोड रूपये
समायोजित कुल राशि: रु ३०.६७ करोड रूपये

बौक्स ऑफिस

बॉक्स ऑफिस पर यह फिल्म बेहद सफल रही थी।
जिल्दसाज़ी

छपे हुए पन्नों को व्यवस्थित करके उन्हें पुस्तक का रूप देना जिल्दसाजी (Bookbinding) कहलाता है।
यौन अनुदेश पुस्तिका

जिन पुस्तकों में यौन क्रियाओं के करने की विधियाँ वर्णित होती हैं उन्हें यौन अनुदेश पुस्तिका (सेक्स मैनुअल) कहते हैं। प्रायः इनमें गर्भ नियन्त्रण, सुरक्षित सेक्स, तथा यौन सम्बन्धों पर भी सलाह दी गयी होती है।
तेरा हार

तेरा हार हरिवंश राय बच्चन की एक कृति है।
मानसबल झील

नामोत्पत्ति

माना जाता है कि मानसबल झील का नाम तिब्बत में स्थित पवित्र मानसरोवर झील पर पड़ा है।